Dan wei hy uit oor die seëninge van die Bybel, maar hy gebruik die afgesaagde Bybelse taal en beelde.
Die digter het van sy volle naam, Diederik Johannes van Niekerk, 'n Nuwe Jaars Lied (P., 8 Jan. 1886) gemaak. Ook hier is niks wat ons verras nie - soos gewoonlik, 'n konstatering van die feit: ‘Di ou'e jaar, di is nou klaar,’ verder 'n danksegging aan God vir Sy menigvuldige seëninge, en die hoop dat die nuwe jaar voorspoedig sal wees.
Een van die beste gedigte oor die Eerste Vryheidsoorlog is geskryf deur A.S.: Ons Broers in Transvaal. Dit dein voort op 'n marsritme en elke koeplet word afgerond met sy eie refrein. Dit kan heerlik gesing word deur 'n marserende kommando. Fors begin die gedig:
Wi is di Oproermakers? vra A.S. in 'n gedig in die Patriot van 31 Oktober 1884. Hy volg dieselfde metode as Klein Jan wat telkens op 'n vraag antwoord: Jan Boel!
Wie kweek rassehaat, en beskuldig die Patriot daarvan? ‘Dit is di Jingo blaaije.’ Op 'n hele reeks van vrae en beskuldigings is die antwoord steeds dieselfde. In 'n tweede afdeling is die antwoord weer: ‘Di Kaffer met di kieri,’ maar in die derde afdeling word vrae gestel wat ‘Die Afrikaner Bond’ verantwoordelik hou vir baie goeie dinge wat in ons land gebeur:
Esselen is die vriend van dr Carel Voigt en het saam met hom na Suid-Afrika uitgekom om die gewonde burgers van Transvaal te help verpleeg. Hy was die seun van 'n sendeling van Worcester.
Toe die Transvaalse Deputasie in Europa was, het mnr Esselen opgetree as hulle sekretaris. By 'n feestelike ontvangs van die Deputasie in Holland (1884) het hy ook die woord gevoer en veral gewys op ds S.J. du Toit se aandeel in die Afrikaners se stryd vir hulle eie taal.
In 1882 het hy twee gediggies in die Patriot gepubliseer onder die skuilnaam Georg: Myn Pyp en Ver Vrystaters. In die eerste gediggie, waarin hy 'n ou motief op die gewone aanspreekwyse behandel, is hy vol lof vir sy pyp:
Hy besit nòg die vuur, nòg die digterlike temperament en vermoë, nòg die oorspronklikheid van sy vriend, dr Voigt.
Hy het die onmoontlike dade van 'n swaap vertel in Die Sterke Swaab (P., 4 Febr. 1881) uit die tyd van die Kruistogte. Dit wil voorkom asof dié gedig 'n vertaling uit Nederlands kan wees.
Hy het 'n endjie agter gebly met sy perd, maar word skielik deur Turke oorval. Een raak hom met sy sabel, en toe word die Duitse swaap kwaad: hy kap die Turk in twee stukke:
'n Volgende keer gebruik dr Ysterbaard die swaap om politieke gebeurtenisse van sy tyd te hekel in Die Swaab syn Plan (P., 9 Sept. 1881), hoewel die bedoeling nie altyd duidelik is nie. Hy verwys na Kaffers wat skape steel, en
Daar word nou 'n spoorweg gebou sonder om op die koste te let, maar die Swaab sal lekker ry. Vervolgens dink die digter aan die geveg in Zoeloeland waar prins Napoleon die lewe ingeskiet het - ‘daar was 'n Swabe kommandant.’ En nou volg die anneksasie van Transvaal om
In dieselfde gemoedelike toon lig hy ons in oor die politieke gebeurtenisse in 1879: konfederasie-planne is aan die gang en wette word gemaak; die boere moet hulle geweers afgee, maar hierteen skop dr Eisterbaard, want
Die dokter bly nie agter met sy nuwejaarswens An die Patriot en Oom Lokomotief nie. Hy wens wel niks nuuts nie. maar die bedoeling is goed.
Hy het 'n klompie geleentheidsrympies geskryf, wat meer om die inhoud as die vorm van belang is. Sommige van sy rympies is erg kruppel en mis alle besieling; die verstand het steeds na 'n gepaste rymwoord gesoek.
Die mode het 'n Boer van Steynsburg gevolg en 'n Nuwe Jaars Wens ver Patriot (P., 30 Des. 1881) gestuur vir die jaar 1882:
Verder spreek hy die hoop uit dat God die koerant steeds op die regte pad sal lei, en hy sluit met die erkenning dat hy geen digter is nie:
Op di Skeiding van die Jaar 1882 is 'n dergelike gedig, behalwe dat die digter nou terugkyk op die afgelope jaar: die Heer het hulle gespaar en geseën, maar ook kasty ‘met pokkies, masels, swaard daarby.’ Die Patriot moet tog volhard op die ingeslae weg. Vir die nuwe jaar wens hy almal weer ‘veel heil en se'en’ toe.
In die Opwekking ver di ‘Hugenote Gedenkskool’ maak hy propaganda vir hierdie skool, waar die jeug in die gees van die vrome Hugenote opgevoed word, en Afrikaans ook sy regmatige plek kry. Hy doen veral 'n beroep op die kommissie om al hulle kragte in te span vir die skool.
Hy het dit nooit verwag dat die Afrikaners nog met hulle taal sou kan spog nie. Dit is nou die eerste stap ‘om dwinglands bande los te kap.’ Loof die Heer!
Vir die Afrikanerbond dig 'n Boer van Steynsburg ook 'n Bondslied, want die Bond word elke dag sterker. Hy het klein begin